บาทเปิด 30.93/95 อ่อนค่าตามภูมิภาค
ธนาคารซีไอเอ็มบี ไทย รายงาน เงินบาทเปิด 30.93/95 แนวโน้มอ่อนค่าตามภูมิภาค มองกรอบ 30.90-31
25 ก.ย. 2555

ธนาคารซีไอเอ็มบี ไทย รายงาน เงินบาทเปิด 30.93/95 แนวโน้มอ่อนค่าตามภูมิภาค มองกรอบ 30.90-31
นักบริหารเงิน ธนาคารซีไอเอ็มบี ไทย เปิดเผยว่า เช้านี้เงินบาทเปิดตลาดที่ระดับ 30.93/95 บาท/ดอลลาร์ จากเย็นวานนี้ที่ปิดตลาดที่ระดับ 30.94/96 บาท/ดอลลาร์ โดยเงินบาทยังคงเคลื่อนไหวตามทิศทางค่าเงินสกุลอื่นๆในภูมิภาค จากความกังวลเกี่ยวกับหนี้ของสเปน หลังจากสเปนไม่ต้องการความช่วยเหลือทางการเงินจากกองทุนกลไกรักษาเสถียรภาพยุโรป (ESM) อีกทั้งนักลงทุนกังวลมูดี้ส์ อินเวสเตอร์ เซอร์วิส จะปรับลดอันดับความน่าเชื่อถือของพันธบัตรสเปนลงสู่ระดับขยะหรือไม่
ส่วนความเคลื่อนไหวของค่าเงินสกุลหลักต่างประเทศช่วงเช้าวันนี้ เงินเยนอยู่ที่ระดับ 77.88/85 เยน/ดอลลาร์ ส่วนเงินยูโรอยู่ที่ระดับ 1.2936/2938 ดอลลาร์/ยูโร 
นักบริหารเงิน คาดว่า วันนี้เงินบาทยังมีแนวโน้มอ่อนค่าต่อตามภูมิภาค คาดว่าจะเคลื่อนไหวในกรอบ 30.90-31 บาท/ดอลลาร์
วันนี้ สแตนดาร์ด แอนด์ พัวร์/เคส ชิลเลอร์จะเปิดเผยราคาบ้านเดือนก.ค. และ Conference Board เปิดเผยดัชนีความเชื่อมั่นผู้บริโภคสหรัฐเดือนก.ย.